**Ministru kabineta noteikumu projekta „****Grozījums Ministru kabineta 2011.gada 1.februāra noteikumos Nr.109 „Kārtība, kādā atsavināma publiskas personas manta”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma 47.pants paredz, ka publiskas personas mantas atsavināšanā iegūtos līdzekļus pēc atsavināšanas izdevumu segšanas ieskaita attiecīgās publiskās personas budžetā. Atsavināšanas izdevumu apmēru nosaka Ministru kabineta paredzētajā kārtībā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrība „Privatizācijas aģentūra” (turpmāk – Privatizācijas aģentūra), pamatojoties uz Ministru kabineta 2009.gada 29.maija rīkojumu „Par Būvniecības, enerģētikas un mājokļu valsts aģentūras likvidāciju”, no 2009. gada 1.jūlija veic valsts dzīvojamo māju (dzīvokļu īpašumu) privatizāciju un pārvaldīšanu saskaņā ar likumu „Par valsts un pašvaldību dzīvojamo māju privatizāciju” (turpmāk – Privatizācijas likums), un atsavināšanu saskaņā ar Publiskas personas mantas atsavināšanas likumu.  Saskaņā ar Privatizācijas likuma 67.panta piektajā daļā noteikto, izdevumus, kas saistīti ar dzīvojamo māju privatizācijas procesa finansēšanu, dzīvojamo māju uzturēšanu to privatizācijas laikā, privatizēto dzīvojamo māju uzturēšanas un pārvaldīšanas organizēšanu un citu Privatizācijas likuma 59.pantā noteikto funkciju veikšanu, Privatizācijas aģentūrai jāsedz no dotācijas no vispārējiem valsts pamatbudžeta ieņēmumiem saskaņā ar gadskārtējo valsts budžeta likumu.  Publiskas personas mantas atsavināšanas likuma (turpmāk - Atsavināšanas likums) 9.panta 1.3 daļā noteikts - ja dzīvojamā māja, tās domājamā daļa vai dzīvokļa īpašums ir Privatizācijas aģentūras valdījumā, to atsavināšanu organizē Privatizācijas aģentūra.  Privatizācijas aģentūra atsavina pamatā mazvērtīgus, sliktā stāvoklī esošus nekustamos īpašumus visā Latvijas teritorijā, kuru tirgus vērtība ir sākot no 70 *euro.* Pieprasījums pēc šādiem objektiem ir zems, īpašumu pārdošanai tiek rīkotas vairākas izsoles, no kurām daļa noslēdzas veiksmīgi.  2014.gadā Privatizācijas aģentūra noslēdza 48 valsts dzīvokļa īpašumu, dzīvojamo māju un to domājamo daļu pirkuma līgumus par kopējo summu 0,21 milj. *euro*, no kuriem lielākā daļa ir uz nomaksu (maksimālais nomaksas termiņš 5 gadi), un 50 procenti no iegūtajiem līdzekļiem tiek ieskaitīti valsts budžetā.  Kopējie izdevumi atsavināmo objektu sagatavošanai pārdošanai, izsoļu rīkošanai un īpašumu uzturēšanai pārsniedz gūtos ienākumus no īpašumu atsavināšanas, savukārt šo īpašumu uzturēšana ilgtermiņā valstij var radīt zaudējumus.  Savukārt Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.4.apakšpunktā paredzēts, ka Privatizācijas aģentūra organizē arī valstij piekritīgo (bezīpašnieka, bezmantinieku, un konfiscēto) dzīvojamo māju, to domājamo daļu un dzīvokļu īpašumu atsavināšanu. Turklāt, pēc atsavināšanai nodoto dzīvojamo māju, to domājamo daļu un dzīvokļu īpašumu pārņemšanas Privatizācijas aģentūras valdījumā, Privatizācijas aģentūrai jānodrošina arī to pārvaldīšana.  Saskaņā ar Privatizācijas likuma 59.panta pirmās daļas 5.punktu Privatizācijas aģentūras pienākums ir pārvaldīt tās valdījumā esošās dzīvojamās mājas un to daļas līdz nodošanai dzīvokļu īpašnieku pārvaldīšanā un apsaimniekošanā, ievērojot Civillikuma un citu likumu noteikumus. Minētā likuma pārejas noteikumu 43.punkts paredz, ka Privatizācijas aģentūrai, pārņemot uzdevumus no Būvniecības, enerģētikas un mājokļu valsts aģentūras, uzdevumu izpilde tiek dotēta no 2009.gada budžeta, kas piešķirts Būvniecības, enerģētikas un mājokļu valsts aģentūrai atbilstoši šā likuma 67.panta piektās daļas 4.punktam.  No atsavināšanas procesā gūtiem atskaitījumiem līdztekus citiem Privatizācijas aģentūras finansējuma avotiem tiek finansētas visas Privatizācijas aģentūras darbības jomas.  Savukārt, ne 2010.gada, ne 2011.gada, ne 2012., ne 2013., ne 2014.gada valsts budžetā Privatizācijas aģentūrai Privatizācijas likuma 59.pantā minēto funkciju veikšanai atsevišķas dotācijas nebija paredzētas. Likvidētās Būvniecības, enerģētikas un mājokļu valsts aģentūras budžeta līdzekļi no 2011.gada valsts budžeta bāzes aprēķina tika izslēgti. 2010.gada 1.jūlijā Privatizācijas aģentūra nosūtīja vēstuli Nr.1.17/5533 Ekonomikas ministrijai, ar kuru informēja Ekonomikas ministriju par to, ka līdzekļi, kas tika iegūti no Būvniecības, enerģētikas un mājokļu valsts aģentūras, ir izlietoti.  Ar Ekonomikas ministrijas 2011.gada 21.oktobra rīkojumu Nr.213 „Par piešķirtā finansējuma izlietojumu valsts dzīvojamo māju privatizācijas pabeigšanai” piešķirts finansējums Privatizācijas aģentūrai no Ekonomikas ministrijas budžeta līdzekļiem valsts dzīvojamo māju un dzīvokļu īpašumu privatizācijas sagatavošanas, pārvaldīšanas un atsavināšanas organizēšanas izdevumu segšanai Ls 87 025 (123 825,42 *euro*) apmērā. 2014.gada beigās Ekonomikas ministrijas piešķirtais finansējums ir izlietots pilnībā rīkojumā minēto funkciju realizēšanai.  2013.gadā un 2014.gada 11 mēnešos Privatizācijas aģentūras izdevumi (kas bija nepieciešami papildus Ekonomikas ministrijas piešķirtajiem līdzekļiem) valsts dzīvojamo māju un dzīvokļu īpašumu privatizācijas sagatavošanai un atsavināšanas organizēšanai, kā arī mājokļu vērtēšanai, bija 69 001,64 *euro.* Minētos izdevumus Privatizācijas aģentūra sedza no saviem līdzekļiem.  Ministru kabineta 2011.gada 20.decembra noteikumu Nr.976 „Kārtība, kādā veicami atskaitījumi Privatizācijas aģentūrai par valsts īpašuma privatizāciju, valsts kapitāla daļu atsavināšanu un citām normatīvajos aktos noteiktajām darbībām, izveidojams un izlietojams rezerves fonds un veicami maksājumi valsts budžetā” 27.12.punktā noteikts, ka rezerves fonda līdzekļus ar dzīvojamo māju privatizāciju, pārvaldīšanu un atsavināšanu saistīto izdevumu segšanai Privatizācijas aģentūra izmanto minēto darbību nodrošināšanai, ja valsts budžeta likumā kārtējam gadam tam nav paredzēts finansējums.  Rezerves fonda līdzekļi pamatā izlietojami likumā „Par valsts un pašvaldību īpašuma objektu privatizāciju” un likumā „Par valsts un pašvaldību kapitāla daļām un kapitālsabiedrībām” noteiktajām darbībām - valsts īpašuma privatizācijas procesa, privatizācijas sertifikātu piešķiršanas, dzēšanas un apgrozības un valsts kapitāla daļu atsavināšanas procesa organizatoriskajam nodrošinājumam.  2014. un 2015.gadā saskaņā ar Ministru kabineta noteikumiem Nr.1522 „Noteikumi par privatizācijas sertifikātu kontu apkalpošanas uzdevuma deleģēšanu” un Ministru kabineta noteikumiem Nr.192 „Kārtība, kādā deleģē valsts pārvaldes uzdevumu – zemes izpirkuma (pirkuma) līgumu slēgšanu, šo līgumu izpildes kontroli un neizpirktās zemes nodošanu pašvaldības īpašumā”, un Ekonomikas ministrijas apstiprināto tāmi paredzēts segt VAS „Latvijas attīstības finanšu institūcija „Altum” izdevumus par valsts uzdevuma izpildi 840 332  *euro* apmērā un, ņemot vērā, ka ieskaitījumi rezerves fondā 2014.gada 11 mēnešos sastādīja tikai 560 018  *euro*, pēc minēto izdevumu segšanas un valsts akciju sabiedrības „Latvijas Attīstības finanšu institūcija Altum” izdevumu segšanas Privatizācijas aģentūrai 2015.gadā rezerves fonda līdzekļi nebūs pietiekoši dzīvojamo māju privatizācijas sagatavošanas, pārvaldīšanas un atsavināšanas izdevumu segšanai.  Jāņem vērā, ka Privatizācijas aģentūra ir valsts akciju sabiedrība un Valsts pārvaldes iekārtas likuma izpratnē nav uzskatāma par tiešās pārvaldes iestādi. Privatizācijas aģentūra ir valsts kapitālsabiedrība, bet tai nodotās valsts dzīvojamās mājas un dzīvokļu īpašumi ir valsts īpašums, nevis Privatizācijas aģentūras kā akciju sabiedrības manta. Līdz ar to šī īpašuma fiziskā uzturēšanā Privatizācijas aģentūra nevar ieguldīt kapitālsabiedrības līdzekļus.  Ievērojot iepriekš minēto, nepieciešami papildus līdzekļi atsavināšanai nodotās, valstij piekritīgās bezmantinieka mantas pārvaldīšanas izdevumiem, kā arī par no Būvniecības, enerģētikas un mājokļu valsts aģentūras pārņemto valsts dzīvojamo māju, to domājamo daļu un dzīvokļu īpašumu pārvaldīšanas un privatizācijas procesa nodrošināšanas izdevumiem.  Ne 2015.gadā ne arī turpmākajos gados no dzīvokļu atsavināšanas iegūtie līdzekļi nesedz visus ar šī uzdevuma izpildi saistītos izdevumus. Līdz šim šo izdevumu segšana tika finansēta no Privatizācijas aģentūras turējumā esošā rezerves fonda līdzekļiem, taču pēc 2015.gada izdevumu tāmes un ieņēmumu prognozes, 2015.gada laikā rezerves fonda līdzekļi nepietiks dzīvojamo māju privatizācijas sagatavošanas, pārvaldīšanas un atsavināšanas izdevumu segšanai.  Privatizācijas aģentūras valdījumā uz šo brīdi atrodas pamatā dzīvokļu neprivatizētās daļas, no kurām ir atteikušās pašvaldības un neviens normatīvais akts neparedz šo īpašumu nodošanu kādai citai institūcijai. Uz 2014.gada 31.decembri Privatizācijas aģentūras valdījumā bija 248 mājas un 1336 dzīvokļi.  Lai Privatizācijas aģentūra varētu turpināt pildīt ārējos normatīvajos aktos noteiktās funkcijas, ir nepieciešams rast papildus finansēšanas avotus.  2014.gadā no valsts dzīvojamo māju un dzīvokļu īpašumu atsavināšanas iegūtajiem līdzekļiem Privatizācijas aģentūra valsts budžetā pārskaitīja 41 320  *euro*.  Prognozējams, ka turpmākajos gados valsts budžetā ieskaitāmo līdzekļu apmērs no valsts dzīvojamo māju un dzīvokļu īpašumu atsavināšanas būtiski nemainīsies, jo nav prognozējamas būtiskas nekustamo īpašumu cenu svārstības vai Privatizācijas aģentūras pārdodamo īpašumu apjoma vai intensitātes palielināšanās.  Grozījumu ieviešana nodrošinātu daļēju izdevumu segšanu, kompensējot to normatīvo atskaitījumu summu, ko nav iespējams segt no ieņēmumiem. Kopējā summa, ko 2014.gadā Privatizācijas aģentūra sedza no rezerves fonda par valsts dzīvojamo māju un dzīvokļu īpašumu atsavināšanu bija 31 390 *euro*.  Ņemot vērā minēto, ir sagatavots grozījums Ministru kabineta 2011.gada 1.februāra noteikumos Nr.109 „Kārtība, kādā atsavināma publiskas personas manta”, kas paredz, ka turpmāk visi ieņēmumi no valsts dzīvojamo māju un valsts dzīvokļu īpašumu atsavināšanas, ja to atsavināšanu veic Privatizācijas aģentūra, paliek Privatizācijas aģentūras rīcībā. |
| 3. | Projekta izstrādē iesaistītās institūcijas | Ekonomikas ministrija, Privatizācijas aģentūra |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015. gads** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 40 000 | -40 000 | -40 000 | -40 000 | -40 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 40 000 | -40 000 | -40 000 | -40 000 | -40 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 40 000 | -40 000 | -40 000 | -40 000 | -40 000 |
| 3.1. valsts pamatbudžets | 40 000 | -40 000 | -40 000 | -40 000 | -40 000 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Privatizācijas aģentūras plānoto izdevumu summa valsts dzīvojamo māju un dzīvokļu īpašumu privatizācijas sagatavošanai, pārvaldīšanai un atsavināšanas organizēšanai 2015.gadam ir plānota 472 602 *euro:*   * Dzīvojamo māju un dzīvokļu dienesta personāla izdevumi (bruto alga + soc.nod. maksājumi) (Privatizācijas likumā un Atsavināšanas likumā noteikto funkciju izpildei Privatizācijas aģentūrā nodarbināti 12 darbinieki, t.sk. 6 darbinieki mājokļu pārvaldīšanas jomā un 6 darbinieki privatizācijas un atsavināšanas sagatavošanas un organizatoriskā nodrošinājuma jomā) – 308 755 *euro*; * Mājokļu uzturēšanas izdevumi (Neapdzīvotu objektu uzturēšanas, sakārtošanas (t.sk. konservācijas) un nojaukšanas izdevumi, dzīvojamām mājām piesaistīto zemesgabalu sakārtošana un kopšana, NĪN, pārvaldīšanas un komunālo pakalpojumu izdevumu apmaksa) – 110 156 *euro*; * Sagatavošana privatizācijai un atsavināšanai – 53 691 *euro*; * Sagatavošanas izdevumi (Zemes ierīcības darbi, piesaistāmo zemesgabalu projektu izdevumi, zemes kadastrālā uzmērīšana, būvju (dzīvokļu) kadastrālā uzmērīšana, VZD datu reģistrācija, aktualizācija, ierakstīšana zemesgrāmatā, valsts un pašvaldību iestāžu pakalpojumi) – 33 951 *euro*; * Mājokļu vērtēšanas izdevumi (Viena vērtējuma vidējās izmaksas 70 *euro*, 2015/2016. gadā paredzēts novērtēt 152 atsavināmos objektus) – 6 720 *euro*; * Publikāciju izmaksas (Latvijas Vēstnesī un vietējos laikrakstos ievietojamo publikāciju izdevumi (vienas publikācijas vidējās izmaksas - 70 *euro*)) – 13 020 *euro*.   2016.gadam attiecīgie plānotie izdevumi ir 431 066 *euro:*   * Dzīvojamo māju un dzīvokļu dienesta personāla izdevumi (bruto alga + nodokļu maksājumi) (Privatizācijas likumā un Atsavināšanas likumā noteikto funkciju izpildei Privatizācijas aģentūrā nodarbināti 12 darbinieki, t.sk. 6 darbinieki mājokļu pārvaldīšanas jomā un 6 darbinieki privatizācijas un atsavināšanas sagatavošanas un organizatoriskā nodrošinājuma jomā) – 308 755 *euro*; * Mājokļu uzturēšanas izdevumi (Neapdzīvotu objektu uzturēšanas, sakārtošanas (t.sk. konservācijas) un nojaukšanas izdevumi, dzīvojamām mājām piesaistīto zemesgabalu sakārtošana un kopšana, NĪN, pārvaldīšanas un komunālo pakalpojumu izdevumu apmaksa) – 77 723 *euro*; * Sagatavošana privatizācijai un atsavināšanai – 44 588 *euro*; * Sagatavošanas izdevumi (Zemes ierīcības darbi, piesaistāmo zemesgabalu projektu izdevumi, zemes kadastrālā uzmērīšana, būvju (dzīvokļu) kadastrālā uzmērīšana, VZD datu reģistrācija, aktualizācija, ierakstīšana zemesgrāmatā, valsts un pašvaldību iestāžu pakalpojumi) – 30 868 *euro*; * Mājokļu vērtēšanas izdevumi (Viena vērtējuma vidējās izmaksas 70 *euro*, 2015/2016. gadā paredzēts novērtēt 152 atsavināmos objektus) – 3 920 *euro*; * Publikāciju izmaksas (Latvijas Vēstnesī un vietējos laikrakstos ievietojamo publikāciju izdevumi (vienas publikācijas vidējās izmaksas - 70 *euro*)) – 9 800 *euro*.   Privatizācijas aģentūras plānoto izdevumu aprēķins valsts dzīvojamo māju un dzīvokļu īpašumu privatizācijas sagatavošanai, pārvaldīšanai un atsavināšanas organizēšanai 2016.gadam balstīts uz prognozēm, ka 2016.gadā Privatizācijas aģentūras pārvaldāmo un atsavināmo īpašumu skaits būs tikai nedaudz mazāks par 2015.gadā pārvaldāmo īpašumu skaitu, savukārt dzīvojamo māju plānveida privatizācijas process būs lielākajā daļā pabeigts un aktīvi norisināsies privatizētajām dzīvojamām mājām funkcionāli piesaistīto zemesgabalu privatizācija kā arī īpašumā līdz dzīvojamās mājas privatizācijai nodoto dzīvokļu privatizācijas pabeigšana.  Pēc sagatavoto grozījumu Ministru kabineta 2011.gada 1.februāra noteikumos Nr.109 „Kārtība, kādā atsavināma publiskas personas manta” pieņemšanas prognozējams, ka valsts budžetā ik gadus netiks ieskaitīti aptuveni 40 000  *euro* no valsts dzīvojamo māju un valsts dzīvokļu īpašumu atsavināšanas. Minētie finanšu līdzekļi paliks Privatizācijas aģentūras rīcībā un tiks izmantoti ar ārējiem normatīvajiem aktiem uzlikto funkciju izpildes procesa finansēšanai. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Papildus šajā sadaļā norādītajai informācijai norādāms, ka Privatizācijas aģentūrai būs nepieciešami papildus finansējums valsts dzīvojamo māju un dzīvokļu īpašumu privatizācijas sagatavošanai, pārvaldīšanai un atsavināšanas organizēšanai, ņemot vērā iepriekš sniegto aprēķinu par nepieciešamajiem izdevumiem 2015. un 2016. gadam. Minētais finansējums tiks lūgts no valsts budžeta līdzekļiem, pamatojoties uz Ekonomikas ministrijas iesniegtajām jaunajām politikas iniciatīvām.  Gadījumā, ja grozījumi Ministru kabineta 2011.gada 1.februāra noteikumos Nr.109 „Kārtība, kādā atsavināma publiskas personas manta” netiks veikti, būs nepieciešams lielāks papildus finansējums no valsts budžeta, lai Privatizācijas aģentūra varētu turpināt pildīt ārējos normatīvajos aktos noteiktās funkcijas. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 13.punktā minētās darbības nav jāveic, jo noteikumu projektā paredzētais tiesiskais regulējums nemaina līdzšinējo spēkā esošo regulējumu.  Grozījums Ministru kabineta noteikumu projektā tika izsludināts tika izsludināts 2015.gada 1.janvāra Valsts sekretāru sanāksmē un ir pieejams Ministru kabineta mājas lapā internetā. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts akciju sabiedrība „Privatizācijas aģentūra” un valsts un pašvaldību dzīvojamo māju privatizācijas komisijas veiks savas funkcijas, kas noteiktas normatīvajos aktos.  Saistībā ar plānoto grozījumu izpildi nav plānots radīt jaunas valsts pārvaldes institūcijas, likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Anotācijas II, IV un V sadaļa – projekts šo jomu neskar.

Ekonomikas ministre D.Reizniece-Ozola

Vīza: Ekonomikas ministrijas valsts sekretāra

pienākumu izpildītājs, valsts sekretāra vietnieks J.Spiridonovs

#### 08.04.2015. 10:00

### 2317

### Ozoliņa, 67021390

### Ludmila.Ozolina@pa.gov.lv

D.Vītola, 67013041,

dace.vitola@em.gov.lv